एक्साट्रेक लिजेण्ड कप : पारस नेतृत्वको टिमलाई उपाधि
पारस खड्का नेतृत्वकाे सन् २०१४ विश्वकप लिजेण्ड्सले एक्साट्रेक लिजेण्ड कपकाे उपाधि जितेकाे छ । रुपन्देहीको तिलाेत्तमा-१७, पूर्व दरखसवामा सञ्चालित प्रतियोगिताको फाइनल खेलमा खड्का नेतृत्वको टिमले अर्का पूर्व राष्ट्रिय कप्तान बिनाेद दास नेतृत्वको रेष्ट अफ नेपाललाई १७ रनले पराजित गरेकाे हाे । 
तिलाेत्तमा — पारस खड्का नेतृत्वकाे सन् २०१४ विश्वकप लिजेण्ड्सले एक्साट्रेक लिजेण्ड कपकाे उपाधि जितेकाे छ । रुपन्देहीको तिलाेत्तमा-१७, पूर्व दरखसवामा सञ्चालित प्रतियोगिताको फाइनल खेलमा खड्का नेतृत्वको टिमले अर्का पूर्व राष्ट्रिय कप्तान बिनाेद दास नेतृत्वको रेष्ट अफ नेपाललाई १७ रनले पराजित गरेकाे हाे । तस्बिर : हेमन्त श्रेष्ठ/कान्तिपुरसाेमबार अपरान्ह भएकाे फाइनलमा खड्काकाे टिमले पहिले व्याटिङ गरेर १ सय १ रनकाे लक्ष्य दिएकाे थियाे । विश्व कप लेजेण्ड्सका लागि पारस खडकाले १२ बलमा ३९ रन जाेडेका थिए । उक्त टिमका लागि बीरेन्द्र शाहले २९ र प्रफुल्ल बैद्दले १३ रन जाेडे । रेष्ट अफ नेपालका लाक्पा लामाले ४, राजकुमार प्रधान र दीपेन्द्र चाैधरीले १/१ विकेट लिए । जफावी व्याटिङ गरेकाे रेष्ट अफ नेपालले निर्धारित १० ओभरमा ९ विकेट गुमाएर ८४ रन मात्र बनाउन सक्याे । रेष्ट अफ नेपालका लागि लाक्पा लामा २०, युमिल श्रेष्ठ १८ र सीता रानामगरले १२ रन जाेडेका थिए । रेष्ट अफ नेपाललाई अलअाउट गर्न सामसुङ जंग थापाले ४ विकेट लिए । शक्ति गाैचन र बद्री पङ्गेनीले २/२ विकेट लिए । विश्व कप लेजेण्डसका सामसुङ जंग थापा पेलेयर अफ द म्याच घाेषित भए ।